proxectonos/corpus_dominio_legal_administrativo_tmp huggingface dataset:
EDICTO EXPOSICIÓN PÚBLICA DO PADRÓN DE EXACCIÓNS UNIFICADAS INDUSTRIAIS LIXO INDUSTRIAL, ENTRADA DE VEHÍCULOS E RESERVA DE APARCAMENTO DO ANO 2018
ADMINISTRACIÓN LOCAL — Municipal — Vigo (Recadación, 12/07/2018)

Lugar: Na oficina de Exaccións Unificadas Industriais do Concello de luns a venres, no terminal sito na Lonxa do Concello de luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. O ALCALDE P. D. Asina dixitalmente: O Concelleiro Delegado de Orzamentos e Facenda
EXPOSICIÓN EXPEDIENTE MODIFICACIÓN CRÉDITO 3/18
ADMINISTRACIÓN LOCAL — Municipal — Nigrán (Presupostos e cadros de persoal, 13/02/2018)

Aprobado inicialmente mediante acordo adoptado polo Pleno do Concello, en sesión ordinaria celebrada o día 1 de febreiro de 2018, o expediente administrativo de modificación de crédito 3/18 mediante transferencias de crédito no orzamento xeral prorrogado do Concello de Nigrán para o ano 2018; e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, a 7 de febreiro de 2018. O alcalde Juan Antonio González Pérez
APROBACIÓN DOS PADRÓNS CORRESPONDENTES A TAXA POR ENTRADA E SAÍDA DE VEHÍCULOS A TRAVÉS DAS BEIRARRÚAS E RESERVAS DE ESPAZO DOS EXERCICIOS DE 2017 E 2018
ADMINISTRACIÓN LOCAL — Municipal — Vilanova de Arousa (Recadación, 17/08/2018)

Aprobándose pola Xunta de Goberno Local, de data 9 de agosto do 2018, os Padróns correspondentes a TAXA POR ENTRADA E SAÍDA DE VEHÍCULOS ATRAVÉS DAS BEIRARRÚAS E RESERVAS DE ESPAZO DOS EXERCICIOS DE 2017 E 2018, dispúxose o seguinte: Establécese como prazo de pago en período voluntario: Recibos padrón de vados do ano 2017: 1.—Período voluntario de recadación: do 24 de setembro ao 5 de novembro do 2018, ou inmediato día hábil posterior se o último día é inhábil.2.—Data de cargo en conta dos recibos domiciliados: 15 de outubro do 2018, ou inmediato día hábil posterior se o último día é inhábil. Recibos padrón de vados do ano 2018: 1.—Período voluntario de recadación: do 16 de xaneiro ao 5 de marzo do 2019, ou inmediato día hábil posterior se o último día é inhábil.2.—Data de cargo en conta dos recibos domiciliados: 15 de febreiro do 2019, ou inmediato día hábil posterior se o último día é inhábil. Os citados recibos poderán abonarse nos prazos sinalados, en calquera oficina bancaria das que figuran nos recibos en horario normal de atención ao público. Facéndose constar que se notificarán colectivamente os respectivos recibos mediante a publicación de anuncio no Boletín Oficial da Provincia de Pontevedra, así como a través de edictos que o advirtan, todo iso, a teor do disposto no artigo 102.3 da vixente Lei Xeral Tributaria. Contra os devanditos recibos poderase interpoñer recurso de reposición no prazo dun mes, contado desde o día seguinte ao da finalización do período de exposición pública do padrón. Os devanditos padróns expoñeranse ao público, por un prazo de quince días, a contar dende o seguinte ao da súa publicación no Boletín Oficial da Provincia de Pontevedra, para os efectos de reclamacións polas persoas interesadas. NOTA INFORMATIVA: Normas de procedemento para o ingreso da taxa: 1.—O Concello remitirá aos domicilios fiscais dos contribuíntes o recibo co que se deberá efectuar o ingreso en calquera oficina de ABANCA, ata a data límite de ingreso que se sinala naquel, no horario de caixa establecido pola entidade bancaria para o pagamento dos recibos domiciliados.2.—A non recepción ou calquera outro erro nos datos consignados no recibo non exime da obriga de pagamento (art.102 da Lei 58/2003 de 17 de decembro, Xeral Tributaria). Os contribuíntes que non recibisen ou extraviasen o recibo, disporán ata o último día do prazo citado para solicitar un duplicado nas dependencias municipais.3.—Os contribuíntes que domiciliasen o pagamento do recibo cargaráselle en conta o importe correspondente. O impago da taxa producirá o cese no aproveitamento especial e o Concello de oficio retirará a placa coa conseguinte perda de dereitos inherentes á mesma, si transcorridos seis meses dende a terminación do prazo de pago en voluntaria seguise impagada a taxa. Vilanova de Arousa, 10 de agosto do 2018 O Alcalde Gonzalo Durán Hermida
CONVOCATORIA DE AXUDAS MUNICIPAIS 2017 A ENTIDADES SEN ÁNIMO DE LUCRO QUE REALICEN ACTIVIDADES CULTURAIS
ADMINISTRACIÓN LOCAL — Municipal — Rodeiro (Subvencións e axudas, 26/01/2018)

Na Xunta de Goberno Local do 30.12.2017 aprobouse realizar a convocatoria para o ano 2017 das axudas reguladas pola Ordenanza xeral reguladora da concesión de subvencións municipais a asociacións e entidades sen ánimo de lucro que desenvolvan accións no Concello de Rodeiro (BOP núm.155, do 12.08.2005). O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades culturais, segundo os principios de obxectividade, concorrencia, publicidade e transparencia.1 Obxecto e finalidade.— O Concello de Rodeiro concederá axudas económicas pola promoción, difusión e realización de actividades culturais desenvolvidas durante o ano 2017, que se financiarán con cargo a partida orzamentaria 330/480, co límite de 12.000,00 €. Entenderase como actividade cultural aos efectos das presentes bases as dirixidas á ensinanza musical, á promoción da cultura, á xuventude, á muller, á preservación das tradicións ou calquera outra que redunde en beneficio dos veciños asociados, sempre que formen parte dos fins da asociación.2 Beneficiarios.— Poderán solicitar estas axudas as persoas físicas ou xurídicas sen ánimo de lucro e con domicilio en Rodeiro que desenvolveran as actividades obxecto da subvención entre os días 1 de xaneiro e 31 de decembro de 2017.3 Solicitude e documentación.— As solicitudes presentaranse no rexistro xeral do concello no prazo de corenta días naturais contados dende o día seguinte ao da súa publicación no Boletín Oficial da Provincia, achegando a documentación que se sinala la ordenanza xeral de subvencións do concello.4 Valoración das solicitudes.— Para a adxudicación das axudas teranse en conta os seguintes criterios: Transcorridos tres meses dende o remate do prazo de presentación de solicitudes sen que os interesados obteñan resposta expresa á súa solicitude, entenderase desestimada a petición.5 Disposición adicional.— No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. En Rodeiro, a 18 de xaneiro de 2018 O alcalde, (documento asinado dixitalmente á marxe)
EXPOSICIÓN PÚBLICA DA CONTA XERAL 2016
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 01/02/2018)

Formada e rendida a Conta Xeral do Concello de Caldas de Reis correspondente ao exercicio 2016 e ditaminada pola Comisión Especial de Contas e Facenda o 16/01/2018, exponse ao público xunto co ditame da Comisión Especial de Contas e Facenda na Secretaría do Concello durante o prazo de quince días hábiles, que se contarán a partir do seguinte ao da publicación do presente anuncio no Boletín Oficial da Provincia de Pontevedra. Durante o devandito prazo e os oito días hábiles seguintes os interesados poderán presentar as reclamacións, reparos ou observacións que estimen pertinentes. En Caldas de Reis. Documento asinado dixitalmente.
NOVA APERTURA DE PRAZO DE PRESENTACIÓN DE SOLICITUDES DO PROCEDEMENTO DE ADXUDICACIÓN DE ESPAZOS DO VIVEIRO DE EMPRESAS DE SERVIZOS DO CONCELLO DE CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 04/10/2018)

Finalizado o prazo de de presentación de solicitudes do procedemento de adxudicación de espazos do Viveiro de Empresas de Servizos do Concello de Cangas, publicado no Boletín Oficial da Provincia de Pontevedra núm.106, do luns 4 de xuño de 2018, no Taboleiro de anuncios do Concello de Cangas entre o 04/06/2018 e o 04/07/2018, e na páxina web municipal, rematado o proceso de selección, e resultando espazos vacantes no Viveiro de Empresas, pola presente se procede a abrir nova convocatoria, co obxecto de que as persoas interesadas podan presentar as súas solicitudes, segundo o establecido nas “Bases reguladoras do procedemento de adxudicación e funcionamento do viveiro de empresas de servizos” que constan no expediente nº 1000/2018. De conformidade co disposto na base oitava das citadas bases, as persoas interesadas en optar a un espazo no Viveiro de Empresas de Servizos presentarán as súas proposicións no Rexistro Xeral do Concello de Cangas, sito na Avda. Castelao nº2 de Cangas, en horario de luns a venres, de 9.30 a 14.00 horas, ou nos lugares establecidos no artigo 16.4 da Lei 39/2015, do 1 de outubro, do procedemento administrativo común das administración públicas, no prazo de 30 días naturais contados desde o seguinte ao publicación do correspondente anuncio de licitación nos seguintes medios: Boletín Oficial da Provincia de Pontevedra, taboleiro de anuncios do Concello de Cangas e páxina web do Concello de Cangas (www.cangas. gal). As “Bases reguladoras do procedemento de adxudicación e funcionamento do viveiro de empresas de servizos”, estarán a disposición das persoas interesadas asemade, no taboleiro de anuncios e na páxina web do Concello. En Cangas, a 27 de setembro de 2018. O Alcalde Presidente Xosé Manuel Pazos Varela
PADRÓN DE AUGA DO 4º TRIMESTRE 2017
ADMINISTRACIÓN LOCAL — Municipal — Illa de Arousa, A (Recadación, 08/02/2018)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores, canon da auga e coeficiente de verteduras, correspondente ao 4º trimestre de 2017, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Palmeira, número 26, en horario de 15:30 a 18:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas, de luns a venres. Transcorrido o período voluntario de pago establecido, ata o 2 de abril de 2.018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa, a 29 de xaneiro de 2018.—O ALCALDE, Asdo. Carlos Iglesias Cores
SEGREGACIÓN DO MONTE VECIÑAL AGUASANTAS DO TECOR COTOBADE PO-10086
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 05/03/2018)

Xiao Craita Bregua con DNI XXXXXXXXX como representante do Tecor O Coirego, con matrícula PO-10.195, solicita ao Departamento Territorial da Consellería de Medio Ambiente e Ordenación do Territorio de Pontevedra a segregación do Tecor Cotobade matrícula PO-10.086, dunha superficie de 725,00 ha, correspondente ao Monte Veciñal en Man Común de Aguasantas, no Concello de Cotobade, consonte ao artigo 16 da Lei 13/2013 de Caza de Galicia (DOG núm.4, de 8 de xaneiro do 2014). Polo presente Edicto, faise público que o expediente está a disposición de todos aqueles que puideran ter interese nel no Departamento Territorial da Consellería de Medio Ambiente e Ordenación do Territorio, SERVIZO DE CONSERVACIÓN DA NATUREZA – na rúa Fernández Ladreda 43-2º andar, en Pontevedra, durante o prazo de U N MES, contados a partir da data da publicación deste edicto, para que poidan formular as alegacións que estimen oportunas. O que se fai público en virtude do disposto no artigo 15.2 da citada Lei de Caza. Pontevedra, 20 de febreiro de 2018. Sinatura electrónica. O xefe Territorial José Manuel González González
EXPEDIENTE DE DISOLUCIÓN DO CONSORCIO CONCA DO LÉREZ E NOMEAMENTO DE LIQUIDADOR
ADMINISTRACIÓN LOCAL — Municipal — Consorcio Local "Conca do Lérez" (Concellos de Campolameiro, Cerdedo e Cotobade) (Outros documentos, notificacións e informacións públicas, 04/05/2018)

O Pleno do Consorcio Conca do Lérez, en sesión celebrada o 26 de abril de 2018, adoptou acordo de disolución da entidade e de nomeamento de liquidador. En cumprimento do disposto no artigo 143.1 b) da Lei 5/1997 do 22 de xullo de administración local de Galicia sométese o expediente a información pública polo período dun mes contado desde o seguinte á publicación do presente anuncio no Boletín Oficial da Provincia de Pontevedra. Cerdedo-Cotobade (Asinado dixitalmente á marxe) O Presidente Jorge Cubela López
DELEGACIÓN DE COMPETENCIAS A BEATRIZ IGLESIAS SÁNCHEZ PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 20/08/2018)

Pola Alcaldía con data de 10 de agosto de 2018, adoptouse o DECRETO nº 2018-0418, mediante o cal, se resolve, delegar a celebración de matrimonio civil a celebrar o vindeiro 18 de agosto de 2018, ás 12:30 horas no Salón de Plenos da Casa Consistorial de Vila de Cruces, na Concelleira delegada de Presidencia e Benestar Social Dª. María Beatriz Iglesias Sánchez, en virtude do artigo 43.3 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Contra este Decreto, que pon fin á vía administrativa, de conformidade co que establecido artigo 52 da Lei 7/1985, do 2 de abril, reguladora das Bases do Réxime Local, e de acordo co que dispón o artigo 123 da Lei 39/2015, do 1 de outubro, do Procedemento Administrativo Común das Administracións Públicas, poderá interponerse, con carácter previo e postestativo, recurso de reposición ante a Alcaldía deste Concello, no termo dun mes para contar desde o día seguinte a súa publicación no Boletín Oficial da Provincia, ou ben directamente recurso contencioso-administrativo ante o Xulgado do Contencios-Administrativo de Pontevedra, no termo de dous meses, a contar desde o día seguinte da publicación deste anuncio no Boletín Oficial de Provincia. Con todo, poderá interponerse calquera outro, si se considera conveniente. DOCUMENTO ASINADO ELECTRONICAMENTE Á MARXE
MODIFICACIÓN DAS ORDENANZAS (4) SEGUINTES: IBI, IAE, ICIO E SERVIZO LÚDICO EDUCATIVO
ADMINISTRACIÓN LOCAL — Municipal — Silleda (Ordenanzas e Regulamentos, 17/04/2018)

O Pleno da Corporación celebrado o día 6 de Abril de 2018 aprobou provisionalmente a modificación das Ordenanzas (4) seguintes: 1. Aprobación da denominada: Iniciativa “Concellos Doing Business Galicia” (Convenio FEGAMP-XUNTA DE GALICIA), cos conseguintes acordos: 1.1. Modificación da Ordenanza Fiscal: Nº 1, Reguladora do Imposto sobre Bens Inmobles, 1.2. Da Nº 3, Reguladora do Imposto sobre Actividades Económicas e 1.3. Da Nº 4, Reguladora do Imposto sobre Construcións, Instalacións e Obras.2. APROBACION DA ORDENANZA FISCAL REGULADORA DA TAXA POLA PRESTACIÓN DO SERVIZO DO PROGRAMA LÚDICO EDUCATIVO DE CENTROS DE ENSINO FÓRA DO HORARIO LECTIVO. O que se expón o público durante trinta días, dentro dos cales os interesados poderán examinar o expediente e presentar as reclamacións e suxerencias que estimen, de acordo co disposto nos arts.17 do RDL 2/2004 e 49 la Lei 7/85 e lexislación concordante. SILLEDA a 9 de Abril do 2.018. O ALCALDE Manuel Cuiña Fernandez
APROBACIÓN DEFINITIVA DO EXPEDEINTE DE CRÉDITO EXTRAORDINARIO Nº 1/2018 C),"BASES E PREMIOS CONCURSO DE IDEAS REORDENACION FRENTE FLUVIAL"
ADMINISTRACIÓN LOCAL — Municipal — Tui (Presupostos e cadros de persoal, 06/11/2018)

Unha vez rematado o prazo legal da exp os ición pública da aprobación inicial, polo Pleno da Corporación na súa sesión ordinaria do 26 de xullo do 2018, do Expediente de Crédito Extraordinario nº 1/2018 C) “Bases Premios Concurso de Ideas Reordenación Frente Fluvial” (BOP nº 158 do 17 de agosto do 2018), durante o cal se presentaron alegacións, que foron desestimadas por acordo do Pleno do 25 de outubro do 2018, faise pública a súa aprobación definitiva, de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 170.2 do T R LRFL. Tui. Documento asinado dixitalmente á marxe. O alcalde
APROBACIÓN DO ORZAMENTO MUNICIPAL 2018
ADMINISTRACIÓN LOCAL — Municipal — Tomiño (Presupostos e cadros de persoal, 08/02/2018)

O Pleno da Corporación, en sesión ordinaria celebrada o día 29 de decembro de 2017, acordou a aprobación inicial do Orzamento Xeral deste Concello para o exercicio 2018, publicado no BOP de 10 de xaneiro de 2018. Ó non presentarse reclamacións durante o período de exposición pública, considérase definitivamente aprobado ó elevarse a definitivo o acordo de aprobación inicial, ó abeiro do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En cumprimento do artigo 169.3 do Real Decreto Lexislativo 2/2004, de 5 de marzo, faise público resumido por capítulos, que ascende tanto no Estado de Gastos coma no de Ingresos a 7.200.000,00 €, co seguinte resumo por capítulos: O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, para coñecemento e efectos. Documento firmado dixitalmente. A alcaldesa Sandra González Álvarez
CONVOCATORIA ASEMBLEA CONSTITUTIVA DA COMUNIDADE DE REGADORES DA TUXEIRA
SECCIÓN NON OFICIAL —  — Asociación Regadores A Tuxeira (Outros documentos, notificacións e informacións públicas, 04/09/2018)

Os regadores interesados deberán aportar unha cota de 20€ para a constitución da asociación. O Convenio Regulador atópase en exposición pública na Casa da Cultura de A Roca, a partir do 1º de setembro.
DH. A36.62768, SOLICITUDE DA CCUU A CHEIRA, PARA UN CAUDAL DE AUGAS, NO LUGAR DE TORROÑA, PARROQUIA DE BURGUEIRA, CONCELLO DE OIA E NO LUGAR DE A GROBA, PARROQUIA DE BELESAR, CONCELLO DE BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/10/2018)

A Comunidade de Usuarios A Cheira, con CIF V36263895, solicita de Augas de Galicia un caudal de auga de 4133,77 m3/ano, procedente de tres mananciais, no lugar de Torroña, parroquia de Burgueira (San Pedro), no concello de Oia (Pontevedra) e A Groba, parroquia de Belesar, no concello de Baiona (Pontevedra), con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.62768 As características do aproveitamento son: Descrición: A auga dos tres mananciais condúcese ata arqueta do M2 e, dende esta, mediante tubo PE Ø 63 mm, ata depósito regulador en pol.24, parc.886, de Oia, onde chega tamén auga das súas captacións en zona da Confederación Hidrográfica Miño-Sil. Dende o depósito distribúese, mediante tubos PE Ø 22 mm, ás vivendas e locais dos comuneiros no lugar de Torroña, Burgueira, en Oia. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata. Vigo, 13 de setembro de 2018. O xefe do servizo territorial Alberto Bosquet Herreros P. S. Resoluc. dirección de Augas de Galicia do 20/02/2017
EXPOSICIÓN AO PÚBLICO DA CONTA XERAL DO EXERCICIO 2017
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 20/08/2018)

Formada e rendida a Conta Xeral deste Concello correspondente ao exercicio 2017 e informada pola Comisión Especial de Contas na súa sesión do 16 de agosto de 2018, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, o expediente estará exposto ó público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Vilanova de Arousa, 16 de agosto de 2018. O Alcalde, Gonzalo Durán Hermida.
APROBACIÓN DA LIQUIDACIÓN DOS SERVIZOS MUNICIPAIS DO MES DE MAIO 2018
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 05/07/2018)

Por Decreto de Alcaldía, de data 12 xuño aprobáronse as liquidacións de cotas aos usuarios correspondentes ao mes de MAIO de 2018 para os seguintes servizos municipais: Escola infantil municipal; Residencia de maiores; Conservatorio municipal Reveriano Soutullo; Escola de musica municipal Vila do Corpus e Ludoteca municipal por un importe total de 25,399,81.- €. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados sera do 20 do mes da aprobacion ata O 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Popular), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. O Alcalde, asinado dixitalmente.
DELEGACIÓN DA ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 09/08/2018)

Ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86 e art.61 da Lei 5/97 de Administración Local de Galicia), e do art.3 do Regulamento Orgánico Municipal, RESOLVO: Primeiro.— Delegar a totalidade das miñas funcións no Jorge Joaquin Grida Ankamah, D. Alberto Méndez Lago no período comprendido entre o 13 ao 24 de agosto de 2018. Segundo.— Publicar a presente no taboleiro de edictos do Concello, en cumprimento do sinalado no Regulamento Orgánico Municipal. Terceiro.— Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que éste celebre. Mos, 31 de xullo de 2018 Documento asinado electronicamente
ORDENANZA VENDA AMBULANTE
ADMINISTRACIÓN LOCAL — Municipal — Tomiño (Ordenanzas e Regulamentos, 08/06/2018)

O Pleno do Concello de Tomiño, en sesión do 24 de maio de 2018 acordou provisionalmente a aprobación da Ordenanza para o A VENDA AMBULANTE OU NON SEDENTARIA NO CONCELLO DE TOMIÑO o que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. En Tomiño, a 29 de maio de 2018. A alcaldesa Sandra González Álvarez
APROBACIÓN INICIAL DO EXPEDIENTE DE MODIFICACIÓN DA RELACIÓN DE POSTOS DE TRABALLO DO PERSOAL COLABORADOR DA ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Presupostos e cadros de persoal, 11/04/2018)

O Pleno da Deputación de Pontevedra, na sesión extraordinaria do 6 de abril de 2018, aprobou inicialmente o expediente de modificación da relación de postos de traballo do persoal colaborador da Escola Universitaria de Enfermería, coa finalidade de adecuar a denominación do profesorado ás materias do plan de estudos de grao en Enfermería. De conformidade co establecido no artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público no Servizo de Contratación, Facenda e Patrimonio da Deputación Provincial de Pontevedra por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. O que se fai público para xeral coñecemento e demais efectos. Pontevedra, 6 de abril de 2018. O deputado delegado O secretario Carlos López Font Carlos Cuadrado Romay
IN407A 2018/372-4, CONCESIÓN A UNIÓN FENOSA DISTRIBUCIÓN, S. A., PARA RET. LMT VLG807, NO LUGAR DE VILALONGA–CARABUXEIRA, POLÍGONO DE NANTES, CONCELLO DE SANXENXO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/12/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 23 de novembro de 2018. O xefe territorial Ignacio Rial Santomé
SEGUNDA CONVOCATORIA DA COMISIÓN DE AUGAS
SECCIÓN NON OFICIAL —  — Comunidad de Usuarios do Monte do Ceo de Gaxate (Outros documentos, notificacións e informacións públicas, 02/05/2018)

A Comunidade de Usuarios do Monte do Ceo de Gaxate, convoca a tódolos socios-usuarios de ditos mananciales a unha asemblea xeral constitutiva o próximo día sábado 26 de maio as 17:30 en primeira convocatoria e as 18:00 horas en segunda coa seguinte. PRIMEIRO.—Aprobación, se procede da acta anterior. SEGUNDO.—Aprobación, se procede, das Ordenanzas e Regulamentos, polos cales se rexerá a Comunidade. TERCEIRO.—Rogos e preguntas. Felix Raul Seto Osipov.
IN407A 2018/315-4, CONCESIÓN A ELECTRA ALTO MIÑO DISTRIBUIDORA DE ENERGÍA, S. L., PARA INSTALACIÓN ELÉCTRICA, NO LUGAR DE FONTÁN, PARDERRUBIAS, CONCELLO DE SALCEDA DE CASELAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 24/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 6 de setembro de 2018 O xefe territorial Ignacio Rial Santomé
ADXUDICACIÓN E DE FORMALIZACIÓN DA CONTRATACIÓN DO SERVIZO DE TELEFONÍA FIXA, MÓBIL, DATOS E ACCESO A INTERNET PARA O CONCELLO DE SANXENXO E O SEU ORGANISMO AUTÓNOMO TERRA DE SANXENXO
ADMINISTRACIÓN LOCAL — Municipal — Sanxenxo (Contratos administrativos, 09/08/2018)

Dando cumprimento ao disposto no art.154 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, normativa pola que se rexe a contratación do procedemento para a contratación do “SERVIZO DE TELEFONÍA FIXA, MÓBIL, DATOS E ACCESO A INTERNET PARA O CONCELLO DE SANXENXO E O SEU ORGANISMO AUTÓNOMO TERRA DE SANXENXO, ASÍ COMO A SUBMINISTRACIÓN DE CABLEADO ESTRUCTURADO E ELECTRÓNICA DE REDE EN DEPENDENCIAS MUNICIPAIS”, faise público que este Concello procedeu a adxudicación e a posterior formalización do contrato co detalle seguinte: a. Organismo: Concello de Sanxenxo. b. Dependencia que tramita o expediente: Secretaría. c. Número do expediente: 24/2016 d. Dirección de Internet do perfil do contratante: www.sanxenxo.es. e/ou a través da Plataforma de Contratación do Sector Público. a. Tipo: Mixto que prevalece Servizos. b. Descrición c. CPV: 64210000-1 e 64212000-5 d. Medio de publicación do anuncio de licitación: DOUE S14 de data 20/01/2018, BOE nº 26 de data 29/01/2018, BOPPO nº 24 de data 02/02/2018, DOG nº 30 de data 12/02/2018 e Perfil do contratante o 29/01/2018. a. Tramitación: Ordinaria. b. Procedemento: Aberto. Sinálase como tipo da licitación, incluído o IVE), a cantidade de 6.655,00 €, que corresponde ao importe da prestación integral do servizo durante un mes e da subministración do cableado e electrónica, rateando o importe total da subministración por corenta e oito meses. O prezo do contrato correspondente ao importe da prestación integral do servizo durante un mes e da subministración do cableado e electrónica, rateando o importe total da subministración por corenta e oito meses, será a cantidade que figurará no sobre “C” da proposición do contratista, correspondente ao criterio de adxudicación do contrato, avaliable automáticamente, denominado “oferta económica”. O valor estimado do contrato, que non inclúe o IVE, tendo en conta que a duración do contrato é de catro anualidades (corenta e oito meses), é de 264.000,00 €. a. Data: 10/05/2016. b. Contratista: UTE denominada “TELEFÓNICA DE ESPAÑA SAU–TELEFÓNICA MÓVILES ESPAÑA SAU, UNIÓN TEMPORAL DE EMPRESAS, LEY 18/1982 DE 26 DE MAYO Y LEY12/1991, DE 29 DE ABRIL (abreviadamente UTE TdE-TME DCXLVII)”. c. Importe de adxudicación: De acordo coa oferta presentada polo adxudicatario o prezo mensual con IVE será de CATRO MIL NOVECENTOS VINTE E CATRO EUROS CON SETENTA CÉNTIMOS (4.924,70 euros); facturación que se iniciará trancorridos dous meses dende o inicio da suministración de cableado estruturado e eectrónica de rede en dependencias municipais; polo que a execución do PLAN DE IMPLANTACIÓN será sen custo para o Concello.14/06/2018. SANXENXO, 30 de xullo de 2018. O alcalde Telmo Martín González
DH. W36.64067, SOLICITUDE DO CONCELLO DE LALÍN, PARA INSTALACIÓN DE DOUS PONTÓNS, CONCELLO DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 24/12/2018)

O obxecto é a mellora da conexión de dúas pistas municipais. Unha ponte disporase sobre o río Riádigos preto dos lugares de Enxeme – Moneixas e a outra sobre un regato sen nome afluente do Asneiro xunto aos núcleos de Fondo da Xesta – Vilanova, unindo vías de servizo da liña de alta velocidade. Ambas pontes consistirán nunha estrutura de formigón armado dun só van, con 8 mts de luz libre e cunha lousa de 50 cms de canto empotrada nos estribos. Estarán situados nos puntos de coordenadas ETRS89 huso 29: O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe por Ángel Gómez Rey, xefe do servizo territorial.
LICITACIÓN PÚBLICA PARA O ACONDICIONAMENTO DO PONTE DO BURGO E SEU CONTORNO COFINANCIADO POLO FONDO REXIONAL PROGRAMA OPERATIVO PONTEVEDRA 2014-2020
ADMINISTRACIÓN LOCAL — Municipal — Pontevedra (Edictos xudiciais, 18/01/2018)

1) Entidade adxudicadora: Concello de Pontevedra, Michelena nº 30–36001 Pontevedra. Télf.986804329. contratacion@pontevedra. eu-www.pontevedra. gal -Órgano de contratación: Xunta de Goberno Local. Código NUTS: ES114.2) Obtención da documentación e información: Servizo de Contratación. Teléfono: 986 80 43 00. Fax 886 212843.www.pontevedra.gal – http://sede.pontevedra. gal 3) Obxecto: rehabilitación integral do espazo urbano. Prazo execución: Lote: SI. Lote 1: 10 meses. Lote 2: 3 Meses. Plurianual: SI.4) Revisión prezos: No. Variantes: No.5) Códigos CPV08: Lote 1: 45212314-0, 45212350-4, 45221119-9, 45233252-0, IA27-7, IA18-0. Lote 2: 45212314-0, 45212350-4, 45316100-6, IA27-7, CB18-5, CB22-7.6) Clasificación contractual: Lote 1: Grupo K Subgrupo 7 Categoría 2; Grupo G Subgrupo 6 Categoría 4; Grupo K Subgrupo 7 Categoría 2. Lote 2: Grupo K Subgrupo 7 Categoría 2; Grupo I Subgrupo 1 Categoría 3.7) Procedemento e forma de adxudicación: aberto criterios dous tipos. Anexo II PCAP.8) Orzamento base de licitación: LOTE 1: 1.405.453,51 € máis o IVE 295.145,24 €, total é de 1.700.598,75 €. LOTE 2: 711.398,48 € máis o IVE 149.393,68 €, o total é de 860.792,16 €. Existe o crédito orzamentario preciso para atender as obrigacións económicas que se deriven da contratación, con cargo a partida orzamentaria 2018-101533-61972. Dicho importe está cofinanciado por el Fondo Europeo de Desarrollo Regional en el marco del Programa Operativo de Pontevedra, 2014-2020.9) Garantías: Provisional: no. Definitiva: 5%. 10) Presentación de ofertas: cláusulas 6 y 7 del PCAP. Lugar: Oficina de asistencia ao Rexistro do Concello de Pontevedra.11) Criterios de adxudicación e apertura das ofertas: segun o establecido no prego. — Criterios cuantificados por xuízo de valor: A.1 Plan de obra e protocolo ambiental e de seguridade: de 0 a 10 puntos. A.2 Incremento do prazo de garantía e plan de mantemento: de 0 a 20 puntos. — Criterios avaliables automaticamente por aplicación de fórmulas: B.1 Oferta económica: de 0 a 50 puntos. B.2 Oferta económica en relación as melloras a ofertar: de 0 a 20 puntos. — Criterios cuantificados por xuízo de valor: A.1 Incremento do prazo de garantía e plan de mantemento: de 0 a 20 puntos. — Criterios avaliables automaticamente por fórmulas: B.1 Oferta económica: de 0 de 65 puntos. B.2 Oferta económica en relación as melloras a ofertar: de 0 a 15 puntos. Pontevedra, 10 de xaneiro de 2018 O Alcalde, P. D. (Resolución de 21 de abril de 2017) Concelleiro da Área de Contratación e Facenda Raimundo González Carballo Michelena, 30; 36071-Pontevedra; 986100185
APROBACIÓN INICIAL DA MODIFICACIÓN DE ORDENANZAS FISCAIS
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 11/07/2018)

Anuncio de aprobación provisional das modificación das Ordenanzas seguintes: Con data 25 de xuño 2018, o Concello en Pleno acordou aprobar provisionalmente as seguintes modificacións das Ordenanzas Fiscais do Concello de Salvaterra de Miño: Mediante o presente anuncio, o acordo de aprobación provisional sométese a exposición pública por prazo de trinta días hábiles, a contar dende o seguinte a publicación do anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tiveran presentado reclamacións, o expediente ata entón provisional, considerarase definitivamente aprobado. O Alcalde Asdo: Arturo Grandal Vaqueiro DOCUMENTO ASINADO DIXITALMENTE Á MARXE.
LICITACIÓN DO CONTRATO DE MANTEMENTO DAS INSTALACIÓNS ELÉCTRICAS E REDE WIFI
ADMINISTRACIÓN LOCAL — Municipal — Vilanova de Arousa (Contratos administrativos, 07/03/2018)

A Xunta de Goberno Local, en sesión ordinaria celebrada o día 6 de febreiro de 2018, acordou a apertura do expediente de expediente de licitación do CONTRATO DE PRESTACIÓN DOS SERVIZOS DE CONSERVACIÓN, MANTEMENTO E RENOVACIÓN DAS INSTALACIÓNS ELÉCTRICAS E REDE WIFI MUNICIPAIS, DE VILANOVA DE AROUSA. coas seguintes especificacións: Organismo: Concello de Vilanova de Arousa. Órgano de contratación: Xunta de Goberno Local. Dependencia que tramita o expediente: Secretaría Xeral. Prestación dos servizos de conservación, mantemento e renovación das instalacións eléctricas e rede wifi municipais, de Vilanova de Arousa. Contrato administrativo de servizos. Dous anos. Aberto con tramitación ordinaria. O orzamento tipo de licitación ascende a 95.000,00 euros anuais, IVE excluído. Non se esixe. Quince (15) días hábiles seguintes ao día en que se publique o presente anuncio de contratación no Boletín Oficial da Provincia de Pontevedra. Vilanova de Arousa a 6 de febreiro de 2018 O ALCALDE. Roberto Fernando Johanna Fernanda Ibernon Mirabella
DH. A36.62847, SOLICITUDE DE O CONCELLO DA ESTRADA, PARA UN CAUDAL DE AUGAS, NO LUGAR DE MONTE DA GRELA, PARROQUIA DE CODESEDA, CONCELLO DA ESTRADA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga dos mananciais M1 e M2 cáptase en arquetas aros formigón Ø 1,20 m, 4,0 m prof., condúcese ata arqueta reunión da que segue ata depósito formigón 7,40x5,40x2,50 m en pol.319, parc.19., Dende o depósito distribúese a auga para abastecemento da parroquia de Codeseda. Preténdense captar mananciais M3 e M4 mediante perforacións dirixidas Ø 150 mm, 200 m lonx. e conducir a auga ao depósito. Preténdese tamén construír novo depósito circular Ø 5,00 m, 2,50 m alt. xunto ao existente e comunicado con este. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente. Vigo, 18 de setembro de 2018. O xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
CORRECCIÓN DE ERRO NO SUMARIO DO ANUNCIO DA BOLSA DE EMPREGO DE TÉCNICOS/AS SUPERIORES DE ARQUIVOS
ADMINISTRACIÓN LOCAL — Municipal — Vigo (Bolsas de emprego, 28/06/2018)

No Boletín Oficial da Provincia no 114, do 14 de xuño de 2018, publicouse a Bolsa de Emprego para nomeamentos interinos previstos no artigo 10.1 do real decreto lexislativo 5/2015, do 30 de outubro, polo que se aproba o texto refundido da lei do estatuto básico do empregado público, como Técnicos/as superiores de arquivos (A1). Detectado erro material no sumario do anuncio no senso de que faise referencia a unha Bolsa de Emprego para nomeamentos interinos de Técnicos/as Medios/as de Arquivos, e segundo establece o artigo 109.2 da Lei 39/2015, de 1 de outubro, de Procedemento Administrativo Común das Administracións Públicas polo que as Administracións Públicas, tanto de oficio como a instancia de parte, poderán en calquera momento rectificar os erros materiais, aritméticos ou de feito existentes nos seus propios actos, procédese á súa corrección: No sumario, onde di “BASES E CONVOCATORIA PARA A FORMACIÓN DUNHA BOLSA DE EMPREGO PARA NOMEAMENTOS INTERINOS DE TÉCNICOS/AS MEDIOS/AS DE ARQUIVOS.” debe dicir “BASES E CONVOCATORIA PARA A FORMACIÓN DUNHA BOLSA DE EMPREGO PARA NOMEAMENTOS INTERINOS DE TÉCNICOS/AS SUPERIORES DE ARQUIVOS” Vigo, data da sinatura electrónica.
APROBACIÓN PROVISIONAL DA MODIFICACIÓN DA ORDENANZA MUNICIPAL DE VAOS PARA ENTRADAS DE AUTOMÓBILES E RESERVA DE ESTACIONAMENTO
ADMINISTRACIÓN LOCAL — Municipal — Ribadumia (Ordenanzas e Regulamentos, 16/10/2018)

O Pleno da Corporación, en sesión ordinaria celebrada con data 5 de xullo de 2018, acordou a aprobación provisional da “Modificación da Ordenanza de Municipal de vaos para entradas de automóbiles e reserva de estacionamento”, expoñéndose dita modificación ao público polo prazo de trinta días hábiles, contados a partir do seguinte a esta publicación, a fin de que os interesados podan examina-lo expediente e presentar as reclamacións que estimen oportunas. De non presentarse reclamación durante o período de exposición, entenderáse definitivamente adoptado o devandito acordo. Ribadumia, 24 de setembro de 2018 O Alcalde, David J. Castro Mougán